Saatja kuupäev	03.06.2024 nr 1.1- 10.1/24/2478	
Kellelt	Haridus- ja Teadusministeerium	
Kellele	Kaitseväe Akadeemia	

Pealkiri	

Vabariigi Presidendi ning haridus- ja teadusministri vastuvõtt silmapaistvatele koolilõpetajatele 2024 (andmekorje)	

Meil on hea meel teatada, et Vabariigi Presidendi ning haridus- ja teadusministri vastuvõtt gümnaasiumide, kutse- ja kõrgkoolide silmapaistvatele lõpetajatele toimub 2. juulil 2024. a kell 13-15 Kadrioru lossi roosiaias. 
Rõhutame, et silmapaistev lõpetaja ei pea tingimata olema lõpetanud kiituse, cum laude või medaliga. Lisaks headele õpitulemustele võib tudengil olla ka teisi märkimisväärseid saavutusi spordis, koolielu edendamisel ja/või enesearengus. Loomulikult on oodatud ka haridusliku erivajadusega õppijad, kelle silmapaistvaid tegemisi soovite esile tuua. Kõik see annab võimaluse tunnustada võimalikult laia ringi neist koolilõpetajatest, kes on teinud pingutusi, olnud aktiivsed koolis või ühiskondlikus elus kaasa lüües.
Teie – head kõrgkoolide esindajad – tunnete lõpetajaid kõige paremini, nii usaldame teid selle valiku tegemisel. Selleks, et saaksime lõpetajatele saata mõistlikul ajal kutsed, palume teil hiljemalt reedeks, 7. juuniks esitada lõpetaja andmed lisatud ankeedil. Andmed palume esitada e-posti aadressile hm@hm.ee kirjale lisatud vormil.
Paneme teile südamele, et tutvuksite enne andmete esitamist korduma kippuvate küsimustega. Kui siiski küsimusele vastust ei leidnud, siis palume kirjutada e-posti aadressil vastuvott@hm.ee.
Oluline info:
• Palume, et esitaksite tudengi päriselt kasutusel olevad kontaktandmed – vaid nii jõuab kutse nendeni. Kui edastate meile kooli domeeniga e-maili aadressi palume veenduda, et tudeng seda ka pärast õppetöö lõppu aktiivselt kasutab.
• Palume teie abi kontrollimaks, kas kõik õppurid on hiljemalt 17. juunil kutse kätte saanud. Kogemus näitab, et nad ei tea kas ja millal kutset oodata. Selle vältimiseks palume esmakordselt koolidel võimalusel edastada ka õpilaste/tudengite mobiiltelefoni numbri. Kui oleme kutsed välja saatnud, edastame kõigile lõpetajatele, kelle mobiiltelefoni number on meile edastatud sellekohase SMS teavituse. Nii saavad kutsutavad kohe reageerida kui nendeni pole kutse jõudnud (või on läinud rämpspostkasti). Kinnitame, et kõiki esitatud andmeid kasutatakse vaid selle konkreetse ürituse korraldamiseks ning kustutatakse hiljemalt 31. juuli 2024.
• Haridusasutustele eraldatakse kvoote samade valemite järgi juba alates 2019. aastast. Iga asutus saab esitada vähemalt ühe lõpetaja. Ülejäänud kohad jagunevad kolme haridusastme vahel ja siis omakorda haridusasutuste lõpetajate koguarvu järgi järgi.

Lugupidamisega

Haridus- ja Teadusministeerium

Margit Voog  
Kommunikatsiooniekspert
Haridus- ja Teadusministeerium
Tel  735 0122; Mob 58 131 535
Tõnismägi 5a, Tallinn  | Munga 18, Tartu
www.hm.ee
fb.com/haridusministeerium | twitter.com/haridusmin | instagram.com/haridusministeerium